Държавен вестник, бр. 26, 2008 г., стр. 66

С Т Р .  66
Д Ъ Р Ж А В Е Н   В Е С Т Н И К
Б Р О Й  26
Чл. 375. (1) В уредби с газоразрядни лампи с
пускорегулираща апаратура (ПРА) факторът на
мощността се компенсира на мястото на мон-
тирането на лампите до стойност 0,90.
(2) Допуска се в трифазни осветителни мре-
жи вместо компенсиране на мястото на монти-
рането на лампите да се прилага групова ком-
пенсация.
Чл. 376. При осветление с газоразрядни лам-
пи пулсациите на светлинния поток се ограни-
чават до допустимата стойност.
Чл. 377. (1) Осветителните уредби като пра-
вило се захранват от отделен трансформатор.
(2) Допуска се захранване на осветителна
уредба от трансформатора, който захранва ця-
лата електрическа уредба, при условие че от-
клоненията на напрежението са в граници от
-2,5 % до +5 % от номиналното напрежение.
Чл. 378. Включването към мрежата на ава-
рийното осветление на преносими трансформа-
тори и други приемници на електрическа енер-
гия, които не се отнасят към аварийното освет-
ление, е забранено. Към мрежата за аварийно
осветление не се присъединяват контакти.
Чл. 379. Изгорелите лампи се подменят гру-
пово или индивидуално в зависимост от дос-
тъпността на лампите и мощността на освети-
телната уредба въз основа на технико-иконо-
мическата обосновка. При групова подмяна на
лампите периодичността на почистване на ос-
ветителните арматури се съгласува с периодич-
ността на подмяната на лампите.
Чл. 380. В периодите между плановото по-
чистване на осветителната арматура и групова-
та подмяна на лампите се допуска експлоата-
ция на осветителната уредба, без да се сменят
изгорелите лампи, ако осветеността в контрол-
ните точки е до 10 % под проектната.
Чл. 381. В процеса на експлоатацията осве-
тителните уредби се подлагат на следните пе-
риодични проверки:
1. най-малко един път в годината се измер-
ват степента на осветеност в контролните точ-
ки и нивото на общата осветеност;
2. състоянието на осветителната уредба, на-
личие на стъкла, решетки и мрежи в осветите-
лите, изправността на уплътненията на освети-
телите със специално изпълнение се проверя-
ват с периодичност, определена от енергетика,
но не по-малко от веднъж годишно.
Чл. 382. При контролиране на осветеността
се измерва и напрежението в точката на зах-
ранването и в най-отдалечената точка на осве-
тителната инсталация.
Чл. 383. (1) Оглед и проверка на осветител-
ната уредба се извършват при следната перио-
дичност:
1. проверка на изправността на системата за
аварийно осветление—най-малко един път на
три месеца;
2. измерване на изолационното съпротивле-
ние на проводниците и кабелите—един път на
три години;
3. измерване на товарите и стойността на
напрежението в отделните точки на електри-
ческата инсталация—един път годишно;
4. проверка на състоянието на съоръженията
на работното и аварийното осветление и провер-
ка на съответствието на номиналните токове на
прекъсвачите и на стопяемите вложки на пред-
пазителите с работните—един път годишно.
(2) Почистването на осветителите, подмя-
ната на изгорелите лампи и ремонтът на инста-
лацията се извършват при изключено напреже-
ние по вътрешен график.
Раздел III
Улично осветление
Чл. 384. Изискванията по този раздел се от-
насят за техническата експлоатация на освети-
телни уредби за улично и вътрешно квартално
осветление в урбанизираните територии.
Чл. 385. Забранява се закрепването на осве-
тители към напречниците, поддържащи кон-
тактната мрежа на градския електрически
транспорт. В районите на жп гари се разрешава
монтирането на осветителни тела и от два до
четири прожектора на стоманорешетъчните
стълбове, поддържащи контактната мрежа за
променливо напрежение.
Чл. 386. При изолирано закрепване на осве-
тителни тела към стълбовете и носещите кон-
струкции на контактната мрежа металните
части на осветителната арматура се свързват с
нулевия проводник. Не се препоръчва повтор-
но заземяване на нулевия проводник на носе-
щите стълбове на контактната тролейбусна
мрежа, за да се избегне масовото повреждане
на лампите при скъсване на контактния про-
водник и допирането му до стълба и за осигуря-
ване на безопасно обслужване на лампите.
Чл. 387. Яркостта или осветеността в конт-
ролните точки се измерва най-малко един път в
годината. Намалението на осветеността спрямо
нормираната не трябва да бъде по-голямо от 10 %.
Чл. 388. Нормираната яркост или осветеност
се поддържа чрез периодично почистване на
осветителите и прожекторите, подмяна на лам-
пите и модернизиране на осветителните уредби
чрез използване на по-ефективни източници на
светлина, осветителни тела и прожектори.
Чл. 389. Уличното осветление се включва и
изключва по денонощен график, изработен от
техния собственик или субект и съгласуван с
местните органи на властта.
Чл. 390. Осветителите се почистват със сне-
мане на рефлекторите най-малко два пъти го-
дишно. В участъци, подложени на силно замър-
сяване, почистването се извършва по специа-
лен график.